OrbitArena

OrbitArena as (tidligere Eidsvoll Industri A/S) er en arbeidsinkluderingsbedrift som ble opprettet i 1968. I oktober 2020 flyttet virksomheten inn i nytt bygg i Industrivegen 18 på Jessheim.

Bakgrunn og virksomhet 
OrbitArenas viktigste oppgave er arbeidsinkludering gjennom veiledning, opplæring sammen med NAV og arbeidsgivere. I tillegg til ca. 100 deltakere på ulike tiltak og kurs er det knyttet ca. 85 årsverk til virksomheten.

Bedriften er leverandør på plastlaminering av bøker og i Norge dekker de rundt 95% av markedet innen denne nisjen. Bedriften har også en avdeling som blant annet påtar seg oppussing og rehabilitering.  

Eiere er kommunene Ullensaker, Eidsvoll, Nannestad og Hurdal, samt Akershus fylkeskommune og lokale bedrifter. Årlig omsetning er på ca. 60 millioner kroner.   

OrbitArena ble Equass-sertifisert første gang høsten 2009. Som arbeidsinkluderingsbedrift er OrbitArena jevnt rangert blant de topp ti bedriftene i Norge innen sin nisje.

Referanser

Eksterne lenker 

 Offisielt nettsted

Næringsliv i Ullensaker
Sysselsetting